Schengen qed tiffaċċja sfidi li jistgħu jipperikolaw l-eżistenza tagħha. Skopri aktar dwar dawn il-kwistjonijiet u l-konsegwenzi tagħhom għaż-żona bla fruntieri. Il-Parlament jikkundanna l-kontinwazzjoni tal-kontrolli fil-fruntieri interni fiż-żona Schengen f'rapport li għandu jiġi diskuss nhar it-Tlieta 29 ta' Mejju u jittieħed vot fuqu l-għada. Fir- rapport dwar il-funzjonament taż-żona Schengen , il-Membri tal-PE jwissu li ż-żona ta' vvjaġġar bla passaport hija taħt "pressjoni kbira ħafna". L-awtur tar-rapport , membru Portugiż tal-Grupp PPE, qal: "Il-gvernijiet nazzjonali użaw Schengen bħala l-ħtija għall-fallimenti tal-politiki ta' sigurtà u tad-dgħufija tas-sistema Ewropea komuni tal-asil. Madankollu, Schengen mhijiex il-problema, iżda s-soluzzjoni." Coelho wissa li r-retorika li t-tort jintefa' fuq il-moviment ħieles tista' tkisser is-sistema unika ta' Schengen: "Jekk Schengen tinqered, l-Ewropa taċ-ċittadini li għandna llum tisparixxi wkoll." Schengen mhijiex il-problema, iżda s-soluzzjoni. Żmien skoraġġanti għaż-żona Schengen Il-kontrolli fuq ċerti fruntieri ġew introdotti b'rispons għal attakki terroristiċi fl-Ewropa u l-influss konsiderevoli ta' refuġjati lejn l-UE fl-2015. Il-fluss migratorju u l-persuni li jfittxu asil ġew meqjusa bħala theddida għas-sigurtà interna u l-Istati Membri milquta użaw id-dispożizzjonijiet tal- Kodiċi tal-Fruntieri ta' Schengen biex jintroduċu l-kontrolli fil-fruntieri interni. Dawn huma mistennija li jkunu miżuri temporanji u eċċezzjonali, iżda aktar minn sentejn wara, iż-żona Schengen għadha ma ġietx għan-normal. "Il-fruntieri interni għadhom fis-seħħ, l-aktar minħabba li qed inħallsu l-prezz ta' problemi li huma barra mill-ambitu ta' Schengen, bħall-politika dwar l-asil," qal Coelho. Bħalissa sitt pajjiżi japplikaw kontrolli tal-fruntieri : Franza, l-Awstrija, il-Ġermanja, id-Danimarka, l-Iżvezja u n-Norveġja. Kemm jiswew il-kontrolli fil-fruntieri u min huwa affettwat? Il-kontrolli fil-fruntieri jfixklu l-fluss ħieles tal-persuni, il-prodotti u s-servizzi madwar l-UE. B'mod partikolari, il-kontrolli jaffettwaw lill-vjaġġaturi (1.7 miljun persuna jaqsmu l-fruntiera kuljum biex jaħdmu f'pajjiż ieħor tal-UE), lit-turisti u lill-kumpaniji tat-trasport. Barra minn hekk, hemm spejjeż amministrattivi u tal-infrastruttura għas-settur pubbliku. Fuq medda ta' sentejn, l-ispiża tal-kontrolli fil-fruntieri hija stmata li tiswa' €25-50 biljun fi spejjeż ta' darba u €2 biljun fi spejjeż annwali operattivi. Skopri aktar dettalji fil- tagħna. It-tisħiħ taż-żona Schengen Dan l-aħħar, l-UE adottat diversi miżuri biex issaħħaħ l-integrità taż-żona ta' Schengen: F'April 2017 iddaħħlu kontrolli sistematiċi fil-fruntieri esterni tal-UE fuq kull min jidħol fl-UE – inklużi ċittadini tal-UE. Sistema ta' reġistrazzjoni ġdida għad-dħul u l-ħruġ li tirreġistra l-movimenti ta' ċittadini mhux tal-UE fiż-żona Schengen sabiex tħaffef il-kontrolli. Sorveljanza msaħħa tal-fruntieri esterni permezz tat-twaqqif tal-Aġenzija Ewropea għall-Gwardja tal-Fruntiera u tal-Kosta. Il-Europol, l-aġenzija tal-pulizija tal-UE, tingħata aktar poteri biex tintensifika l-ġlieda kontra t-terroriżmu. L-istabbiliment mill-ġdid ta' Schengen Il-Membri tal-PE jappoġġaw il- pjan direzzjonali tal-Kummissjoni Ewropea biex tiġi stabbilita mill-ġdid iż-żona bla fruntieri u għamlu suġġerimenti dwar kif wieħed għandu jipproċedi . "Is-soluzzjoni hija r-rieda politika," qal Coelho. "Minkejja l-qafas Ewropew, il-fruntieri jibqgħu nazzjonali, l-Istati Membri biss jistgħu jbiddlu dan." l-Bulgarija u r-Rumanija huma lesti li jingħaqdu maż-żona Schengen u jappella lill-Kunsill biex japprova l-adeżjoni tagħhom. Iż-żona Schengen f'ċifri 26: l-għadd ta' pajjiżi fiż-żona Schengen 4: pajjiżi li mhumiex fl-UE iżda jiffurmaw parti minn Schengen (l-Iżlanda, il-Liechtenstein, in-Norveġja u l-Iżvizzera) 6: pajjiżi tal-UE li mhumiex parti miż-żona Schengen (il-Bulgarija, Ċipru, il-Kroazja, l-Irlanda, ir-Rumanija, ir-Renju Unit) 50,000: it-tul tal-fruntieri esterni taż-żona Schengen f'kilometri Għal aktar informazzjoni Aqsam din il-paġna ma' ħaddieħor: Irreġistra biex tirċievi l-aġġornamenti b'mail Verżjoni PDF